
ЗАПИСНИК
50. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 25. МАЈА 2026. ГОДИНЕ



Седница је почела у 11,05 часова.  
Седници је председавао Верољуб Арсић, председник Одбора.
Седници су присуствовали чланови Одбора: Светлана Милијић, Никола Радосављевић, Невена Веиновић, Тијана Давидовац, Ненад Крстић, Бранко Павловић, Душан Никезић, Мирослав Алексић, Војислав Вујић, Ило Михајловски и Акош Ујхељи.
Седници су присуствовали заменици чланова Одбора: Никола Лазић, заменик Ане Белоице Мартаћ и Угљеша Марковић, заменик Душана Бајатовића.
Седници нису присуствовали чланови Одбора: Ненад Митровић и Владимир Јелић,   нити њихови заменици.
На позив председника, седници су присуствовали и: Драган Бабић и Стефан Милановић, саветници у Министарству финансија - Управа за јавни дуг; Дејан Дамњановић, директор Агенције за спречавање корупције и Драгица Јорговић, председник Комисије за контролу државне помоћи.
На предлог председника, Одбор је већином гласова  (12 гласова за, двоје није гласало) утврдио следећи 
Д н е в н и     р е д:

1.  Разматрање Предлога закона о давању гаранције Републике Србије у корист Банке Поштанска штедионица, акционарско друштво Београд, за измиривање обавеза Акционарског друштва за железнички превоз путника „Србијавоз“ Београд, по основу Уговора о дугорочном кредиту ради спровођења Пројекта набавке 30 нових електромоторних возова за градско-приградски железнички систем, који је поднела Влада (број 011-1801/26 од 22. маја 2026. године), у начелу;
2. Разматрање Предлога закона о потврђивању Гаранције између Републике Србије коју заступа Влада Републике Србије поступајући преко Министарства финансија, као Гаранта и Deutsche Bank АД Шпанија, као Водећег мандатног аранжера и Deutsche Bank AG као Првобитног зајмодавца и Deutsche Bank AG, као Агента која се односи на Уговор о кредитном аранжману у износу до 263.874.992,80 евра уз подршку CESCE, који је поднела Влада (број 011-1798/26 од 22. маја 2026. године);
3. Разматрање Извештаја о раду Агенције за спречавање корупције за 2025. годину, који је поднела Агенција за спречавање корупције (број 02-1361/26 од 26. марта 2026. године);
4. Разматрање Извештаја о раду Комисије за контролу државне помоћи за 2025. годину, који је поднела Комисија за контролу државне помоћи (број 02-1441/26 од 3. априла 2026. године).
*  *  *
На предлог председника, Одбор је већином гласова  (12 гласова за, један против, један није гласао) прихватио предлог да се обави заједнички начелни и јединствени претрес о тачкама 1. и 2. дневног реда, у складу са чланом 157. став 2. Пословника Народне скупштине, с тим да ће се Одбор изјашњавати о свакој тачки појединачно.
Пре преласка на рад по утврђеном дневном реду, Одбор је већином гласова (12 гласова за, двоје није гласало) усвојио записник са 49. седнице Одбора, без примедби.
*  *  *
ЗАЈЕДНИЧКИ НАЧЕЛНИ И ЈЕДИНСТВЕНИ ПРЕТРЕС
О ТАЧ. 1. И 2. ДНЕВНОГ РЕДА
Драган Бабић, представник Министарства финансија - Управе за јавни дуг, у свом излагању образложио је предложене законе о давању гаранција Републике Србије.
Он је навео да Предлог закона о давању гаранције Републике Србије у корист Банке Поштанска штедионица, акционарско друштво Београд, за измиривање обавеза Акционарског друштва за железнички превоз путника „Србијавоз“ Београд, по основу Уговора о дугорочном кредиту ради спровођења Пројекта набавке 30 нових електромоторних возова за градско-приградски железнички систем,  обухвата давање гаранције Републике Србије  за повлачење кредита у износу од 5.500.000.000 динара а ради спровођења Пројекта набавке 30 нових електромоторних возова за градско-приградски железнички систем.
У наставку излагања истакао је да Предлог закона о потврђивању Гаранције између Републике Србије коју заступа Влада Републике Србије поступајући преко Министарства финансија, као Гаранта и Deutsche Bank АД Шпанија, као Водећег мандатног аранжера и Deutsche Bank AG као Првобитног зајмодавца и Deutsche Bank AG, као Агента која се односи на Уговор о кредитном аранжману у износу до 263.874.992,80 евра уз подршку CESCE, обухвата давање гаранције Републике Србије за финансирање 85% вредности Комерцијалног уговора као посебног Уговора за одржавање електромоторних возова након гарантног периода ( у трајању од осам година), у износу од 263.874.992,80 евра. 
Дискусије поводом ових тачака дневног реда није било.
	Одбор је затим прешао на одлучивање о тач. 1.и 2. дневног реда.
*  *  *
Прва тачка дневног реда: Разматрање Предлога закона о давању гаранције Републике Србије у корист Банке Поштанска штедионица, акционарско друштво Београд, за измиривање обавеза Акционарског друштва за железнички превоз путника „Србијавоз“ Београд, по основу Уговора о дугорочном кредиту ради спровођења Пројекта набавке 30 нових електромоторних возова за градско-приградски железнички систем, који је поднела Влада, у начелу
Одбор је већином гласова (12 гласова за, два гласа против) одлучио да прихвати Предлог закона о давању гаранције Републике Србије у корист Банке Поштанска штедионица, акционарско друштво Београд, за измиривање обавеза Акционарског друштва за железнички превоз путника „Србијавоз“ Београд, по основу Уговора о дугорочном кредиту ради спровођења Пројекта набавке 30 нових електромоторних возова за градско-приградски железнички систем и поднео Народној скупштини следећи
[bookmark: _GoBack]
И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист Банке Поштанска штедионица, акционарско друштво Београд, за измиривање обавеза Акционарског друштва за железнички превоз путника „Србијавоз“ Београд, по основу Уговора о дугорочном кредиту ради спровођења Пројекта набавке 30 нових електромоторних возова за градско-приградски железнички систем, који је поднела Влада, у начелу.
За известиоца Одбора на седници Народне скупштине одређен је Верољуб Арсић, председник Одбора.                                     
Друга тачка дневног реда: Разматрање Предлога закона о потврђивању Гаранције између Републике Србије коју заступа Влада Републике Србије поступајући преко Министарства финансија, као Гаранта и Deutsche Bank АД Шпанија, као Водећег мандатног аранжера и Deutsche Bank AG као Првобитног зајмодавца и Deutsche Bank AG, као Агента која се односи на Уговор о кредитном аранжману у износу до 263.874.992,80 евра уз подршку CESCE, који је поднела Влада 
Одбор је већином гласова (12 гласова за, два гласа против) одлучио да прихвати Предлог закона о потврђивању Гаранције између Републике Србије коју заступа Влада Републике Србије поступајући преко Министарства финансија, као Гаранта и Deutsche Bank АД Шпанија, као Водећег мандатног аранжера и Deutsche Bank AG као Првобитног зајмодавца и Deutsche Bank AG, као Агента која се односи на Уговор о кредитном аранжману у износу до 263.874.992,80 евра уз подршку CESCE и поднео Народној скупштини следећи
И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Гаранције између Републике Србије коју заступа Влада Републике Србије поступајући преко Министарства финансија, као Гаранта и Deutsche Bank АД Шпанија, као Водећег мандатног аранжера и Deutsche Bank AG као Првобитног зајмодавца и Deutsche Bank AG, као Агента која се односи на Уговор о кредитном аранжману у износу до 263.874.992,80 евра уз подршку CESCE, који је поднела Влада.
За известиоца Одбора на седници Народне скупштине одређен је Верољуб Арсић, председник Одбора.
Трећа тачка дневног реда: Разматрање Извештаја о раду Агенције за спречавање корупције за 2025. годину, који је поднела Агенција за спречавање корупције 
Председник Одбора подсетио је чланове Одбора да је чланом 39. став 1. Закона о спречавању корупције прописано да Агенција за спречавање корупције подноси Народној скупштини годишњи извештај о свом раду, најкасније до 31. марта текуће године за претходну годину и да је Агенција за спречавање корупције, у складу са законом, поднела Народној скупштини Извештај о раду за 2025. годину.
 Дејан Дамњановић, директор Агенције за спречавање корупције представио је  Извештај о раду Агенције за спречавање корупције за 2025. годину.
Он је навео да се средства за рад Агенције обезбеђују у Буџету Републике Србије, у посебном разделу, као и из других извора финансирања. У 2025. години планирана средства за рад Агенције износлила су 429,9 мил.динара, да је укупно извршење износило 422,9 милиона динара што је 98.3% у односу на планирана средства док су неутрошена средства враћена у републички буџет. Највећи део планираних средстава утрошен је за плате, накнаде и социјална давања, око 71,2%, део средстава искоришћен је за исплату накнада члановима  Већа Агенције док је преостали део од укупно утрошених средстава употребљен за набавку неопходне рачунарске опреме, лиценци као и  за одржавање зграде коју користи Агенција.
У дискусији поводом ове тачке дневног реда учествовали су: Мирослав Алексић, Верољуб Арсић, Душан Никезић, Никола Радосављевић и Бранко Павловић, чија су излагања тонски снимана.
*  *  *
Одбор је, већином гласова (10 гласова за, један против), одлучио да, након разматрања Извештаја о раду Агенције за спречавање корупције за 2025. годину, у складу са чланом 238. став 2. Пословника Народне скупштине, упути Народној скупштини Извештај са Предлогом закључка који гласи:
ЗАКЉУЧАК
поводом разматрања Извештаја о раду Агенције
за спречавање корупције за 2025. годину

1. Прихвата се Извештај о раду Агенције за спречавање корупције за 2025. годину.
	2. Овај закључак објавити у „Службеном гласнику Републике Србије“.
За известиоца Одбора и представника предлагача на седници Народне скупштине одређен је Верољуб Арсић, председник Одбора.		
        Четврта тачка дневног реда: Разматрање Извештаја о раду Комисије за контролу државне помоћи за 2025. годину
           Драгица Јорговић, председник Комисије за контролу државне помоћи, образложила је Извештај о раду ове комисије за 2025. годину.
	Председник Комисије истакла је да је у току 2025. године настављено јачање кадровских капацитета Комисије као једног од мерила за отварање Поглавља 8 Политика конкуренција, не само у броју запослених него и у побољшању квалитета рада и додатног обучавања запослених.
	Планирана средства у 2025. години за рад Комисије за контролу државне помоћи износила су 109,1 мил.динара, односно 110,0 мил.динара. Укупно је утрошено 103,2 мил.динара, односно 94% планираних средстава, од чега се највећи део односи на исплату плата, накнада за запослене и социјалне доприносе, затим сталне трошкове као што су енергетски и комунални трошкови, трошкови комуникација и трошкови закупа простора.
            Дискусије по овој тачки дневног реда није било.
*  *  *
Одбор је, већином гласова (9 гласова за, један против, један није гласао), одлучио да, након разматрања Извештаја о раду Комисије за контролу државне помоћи за 2025. годину, у складу са чланом 237. став 4. Пословника Народне скупштине, упути Народној скупштини Извештај са Предлогом закључка који гласи:    
ЗАКЉУЧАК
поводом разматрања Извештаја о раду 
Комисије за контролу државне помоћи за 2025. годину

1. Прихвата се Извештај о раду Комисије за контролу државне помоћи за 2025. годину.
2.  Овај закључак објавити у „Службеном гласнику Републике Србије“.
За известиоца Одбора и представника предлагача на седници Народне скупштине одређен је Верољуб Арсић, председник Одбора.
*  *  *
Седница је завршена у 13,05 часова.
Седница је тонски снимана.


	
       СЕКРЕТАР                                                                                              ПРЕДСЕДНИК 
 Тијана Игњатовић                                                                                         Верољуб Арсић

